ΓΡΑΠΤΗ ΕΡΩΤΗΣΗ E-3757/02

υποβολή: Bernd Lange (PSE) προς την Επιτροπή

(23 Δεκεμβρίου 2002)

Θέμα: Ποσοτικώςπολογίσιμοι περιβαλλοντικοί στόχοι στον τομέα των μεταφορών

Το έκτο περιβαλλοντικό πρόγραμμα δράσης της Ευρωπαϊκής Κοινότητας (άρθρο 5, 2δ) καλεί την Επιτροπή στο πλαίσιο του στόχου της μείωσης κατά 8 % των εκπομπών αερίων θερμοκηπίου να προτείνει μέχρι το τέλος του 2002 ποσοτικούςπολογίσιμους περιβαλλοντικούς στόχους για ένα βιώσιμο σύστημα μεταφορών. Ομάδα ειδικών της Επιτροπής έχει προτείνει ποσοτικώςπολογίσιμους στόχους προκειμένου για τρεις τομείς (αέρια θερμοκηπίου, ποιότητα αέρα, και θόρυβο).

Το Συμβούλιο από την πλευρά του αναγνώρισε κατά τη συνεδρίασή του στις 6 Δεκεμβρίου 2002 τους τρεις αυτούς τομείς — εκπομπές αερίων θερμοκηπίου, εκπομπές βλαβερών ουσιών και θόρυβο — ως πρωταρχικούς για τον τομέα των μεταφορών και επιβεβαίωσε την αναγκαιότητα μεσοπρόθεσμων και μακροπρόθεσμων περιβαλλοντικών στόχων στον τομέα των μεταφορών.

Σε ποιο στάδιο βρίσκονται οι διαβουλεύσεις στην Επιτροπή· Πότε προτίθεται η Επιτροπή ναποβάλει πρόταση για ποσοτικούςπολογίσιμους περιβαλλοντικούς στόχους στον τομέα των μεταφορών·

Προτίθεται η Επιτροπή να τηρήσει το χρονοδιάγραμμα που έχει ληφθεί ως βάση στο έκτο περιβαλλοντικό πρόγραμμα δράσης· Αν όχι, γιατί·

Απάντηση της κας Wallstrm εξ ονόματος της Επιτροπής

(11 Φεβρουαρίου 2003)

Στη Λευκή Βίβλο του 2001 σχετικά με την κοινή πολιτική μεταφορών(1), η Επιτροπή επισήμανε ότι για να επιτευχθεί ο τελικός στόχος του αειφορικού συστήματος μεταφορών, είναι απαραίτητο να δοθεί ένας λειτουργικός ορισμός του αειφορικού συστήματος μεταφορών, ούτως ώστε να παράσχουμε επίσημες ενδείξεις στουςπεύθυνους για τη λήψη πολιτικών αποφάσεων. Πρέπει να επιδιώξουμε, στο μέτρο του δυνατού, την ποσοτικοποίηση των στόχων που είχαν ανακοινωθεί. Η Επιτροπή προτίθεται να προβεί εντός του 2002 σε ανακοίνωση για το θέμα αυτό καθορίζοντας τους στόχους της. Η παρότρυνση αυτή περιλαμβανόταν επίσης στο έκτο πρόγραμμα δράσης για το περιβάλλον.

Στα συμπεράσματά του της 6ης Ιανουαρίου 2002, το Συμβούλιο αναφέρει ότι σε τρεις τομείς — αέρια που προξενούν το φαινόμενο του θερμοκηπίου, εκπομπές ρύπων και θόρυβος — απαιτούνται περαιτέρω δράσεις τόσο από τα κράτη μέλη όσο και από την Κοινότητα. Οι εργασίες είναι εν εξελίξει σε όλους τους τομείς.

Στα συμπεράσματα του ιδίου Συμβουλίου, το Συμβούλιο επικροτεί το γεγονός ότι η Επιτροπή συνεχίζει δραστήρια την εργασία εξέτασης των πιθανών χρήσεων ενδεικτικών μακροπρόθεσμων και μεσοπρόθεσμων περιβαλλοντικών στόχων για τον τομέα των μεταφορών σε κοινοτικό επίπεδο.

Κατά τη διάρκεια του 2002 η Επιτροπή κατέβαλε προσπάθειες για την κατάστρωση περιβαλλοντικών στόχων για τις μεταφορές, βασιζόμενη μεταξύ άλλων στις συμβουλές που της παρείχε η Μεικτή Ομάδα Εμπειρογνωμόνων στα Θέματα Μεταφορών και Περιβάλλοντος, την οποία διαχειρίζονται από κοινού η Γενική Διεύθυνση Μεταφορές και Ενέργεια και η Γενική Διεύθυνση Περιβάλλον.

Η σημερινή κατάσταση είναι ότι οι συζητήσεις είναι εν εξελίξει στην Επιτροπή, με σκοπό να οριστεί η κατάλληλη προσέγγιση καθορισμού στόχων. Ως αποτέλεσμα, η προβλεπόμενη ανακοίνωση περιλαμβάνεται πλέον στο πρόγραμμα εργασίας της Επιτροπής για το 2003 και, ως εκ τούτου, αναμένεται κατά τη διάρκεια του 2003. Στην ανακοίνωση αυτή θα ορίζονται οι γενικές αρχές για τη χρήση των περιβαλλοντικών στόχων για την πολιτική μεταφορών και θα διαπιστώνονται τα περιβαλλοντικά προβλήματα για τα οποία οι εν λόγω στόχοι θα είναι δυνατόν να χρησιμοποιούνται σε κοινοτικό επίπεδο.

(1) COM(2001)370 τελικό.